احمد رشدى صالح

احمد رشدى صالح صحفى مصرى.
 حياته 
اتولد أحمد رشدى صالح يوم 22 فبراير سنة 1920 بقريه تمى الامداد فى مركز اتليدم محافظه المنيا.

بدا حياته الصحفيه باصدر مجلة الفجر الجديد و كان بيملكها و بيرأس تحريرها فى وقت واحد, و فى نفس الوقت عمل دار القرن العشرين للنشر اللى اصدرت 16 كتاب فى التاريخ و الفلسفه و الاقتصاد. سنة 1946 قفل اسماعيل باشا صدقى مجلة الفجر الجديد, فعمل احمد رشدى صالح مدرس آداب بمدرسة النهضه الثانويه للبنات بعدين فى مدرسة النهضه الثانويه للبنين, بعدين الكليه الامريكيه للبنين, و قضى فى التعليم ست سنين درس فيها اللغه الانجليزيه و التاريخ و التربيه الوطنيه. اشتغل رشدى صالح بعد كده سكرتير تحرير لمجلة النداء بعدها رئيس لقسم الترجمه بصحيفه صوت الامه لمدة سنتين, بعدين مشرف على تحرير مجلة القصه و مدير لتحرير مجلة النداء سنة 1951. نقل رشدى صالح لصحيفه الجمهوريه ناقد ادبى فى الفتره من 1954 لحد 1963 و كان بينشر بيها يومياته الاسبوعيه عن القضايا الثقافيه و الاجتماعيه و الفنيه و الادبيه فى كل مجالات الحياه المصريه.

سنة 1956 اشترك فى تحرير مجلة الشئون الاجتماعيه, و مجله المجتمع العربى اللى نشر فيها بحثه بعنوان "الأدب الشعبى مرآه المجتمع" بعدها قدم استقالته.

سنة 1957 اختير عضو بمجلس إدارة دار المسرح و رئيس للجنة الفنون الشعبيه و الاستعراضيه بوزارة الثقافه و عضو للجنة الفنون الشعبيه بالمجلس الاعلى لرعاية الآداب و الفنون و العلوم الاجتماعيه و كان استاذ لمادة المسرح المصرى و العربى فى قسم الدراسات العليا بالمعهد العالى للفنون المسرحيه و عضو فى لجنة التوجيه الثقافى بالمجلس الاعلى لرعاية الشباب و التربيه الرياضيه.

فى 5 فبراير سنة 196 اشتغل فى دار اخبار اليوم رئيس للقسم الفنى و بعدين مشرف على الملحق الادبى للاخبار.

 وفاته 
اتوفى أحمد رشدى صالح يوم 12 يوليه سنة 1980.

 لينكات برانيه 

 مصادر 

تصنيف:مصريين